Jelaskan Ekonomi dari Revolusi Bunga Teluki dalam bahasa melayu

Ekonomi Portugal pesat membangun sehingga dasar-dasar yang berkaitan menghasilkan konglomerat-konglomerat besar (seakan chaebol, keiretsu atau zaibatsu) merangkumi pelbagai industri yang turut tersebar di jajahan-jajahan Portugal, terutamanya di Cabinda (kini milik Angola) dan Mozambique. Ekonomi tempatan di kawasan jajahan Afrika sendirinya membangun pada kadar memberangsangkan, lebih-lebih lagi dalam sektor hasil pertanian dan pelancongan. Perang Jajahan Portugal yang berlanjutan selama dua dekad ini memakan sebanyak 40% perbelanjaan negara menjadi sungguh membebankan dalam kalangan rakyat lalu menambahkan momentum kepada puak yang ingin bertindak menentang Pemerintahan Estado Novo dalam kalangan tentera. Warga berbangsa Portugis di jajahan-jajahan Afrika juga rela menerima kemerdekaan di kawasan mereka sekiranya status ekonomi mereka dikekalkan.